I desember 2003 annonserte Aston Martin at de fra og med 2005 nok en gang ville satse på racing. En ny divisjon ble etablert, kalt Aston Martin Racing. Denne divisjonen vil sammen med samarbeidspartneren Prodrive være ansvarlig for design, utvikling og ledelse for DBR9-programmet. DBR9 skal konkurrere i GT-klassen for sportsbiler, inkludert det verdensberømte 24-timersløpet i Le Mans.